cyanic-selkie/wikianc huggingface dataset:
कलकत्ता विश्वविद्यालय
कलकत्ता विश्वविद्यालय (কলকাতা বিশ্ববিদ্যালয়) भारत की सबसे पुरान विश्विद्यालयन में से एगो विश्वविद्यालय हवे जेवन कलकत्ता (अब कोलकाता) शहर में स्थित बाटे। एकर अस्थापना 24 जनवरी 1857 भइल आ ई एशिया के पहिला कई-बिसय वाला आधुनिक किसिम के विश्वविद्यालय हवे।
सिडनी शेल्डन
सिडनी शेल्डन (Sidney Sheldon; 11 फरवरी 1917 – 30 जनवरी 2007) एगो अमेरिकी लेखक आ प्रोड्यूसर रहलें। टीवी सीरीज, फिलिम वगैरह खातिर लिखे के काम कइलें बाकी इनके सभसे ढेर पसंद उपन्यास लिखल रहे आ उपन्यासन खातिर इनके खास परसिद्धि मिलल।
दुनिया के अबतक के सगरी बेस्ट फिक्शन लेखक लोग के लिस्ट में उनके सातवाँ अस्थान दिहल गइल बा।
टिम बर्नर्स-ली
सर टिमोथी जॉन बर्नर्स-ली एगो अंगरेज इंजीनियर आ बैज्ञानिक हवें। इनके परसिद्धि वल्ड वाइड वेब के बनावेवाला के रूप में बा आ आजकाल्ह ई ऑक्सफोर्ड युनिवर्सिटी आ मैसाचुसेट्स युनिवर्सिटी में प्रोफेसर बाड़ें।
फास्ट एक्स
फास्ट एक्स (जेकरा के फास्ट एंड फ्यूरियस 10 भी कहल जाला) एगो आवे वाली अमेरिकी एक्शन फिलिम हवे जेकर निर्देशन लुई लेटेरियर कइले बाड़ें आ एकर पटकथा जस्टिन लिन, जैक डीन, आ डैन मज़ेउ के लिखल बा। ई एफ 9 (2021) के सीक्वल हवे, दसवीं आ उप-अंतिम मुख्य किस्त के रूप में काम करे ला आ फास्ट एंड फ्यूरियस फ्रेंचाइजी के एगारहवीं फुल लेंथ फिलिम हवे। एह फिलिम में विन डीजल, मिशेल रोड्रिग्ज, टायरेस गिब्सन, क्रिस "लुडाक्रिस" ब्रिजेस, जेसन मोमोआ, नताली इमैनुएल, जोर्डना ब्रूस्टर, जॉन सीना, जेसन स्टेथम, सुंग कांग, एलन रिचसन, डेनिएला मेलचिओर, स्कॉट ईस्टवुड, हेलेन समेत कई गो एन्सेम्बल कलाकार लोग के मुख्य भूमिका बा आ मिरेन, चार्लीज थेरन, ब्री लार्सन, आ रीता मोरेनो के नाम सामिल बा।
कीनिया
कीनिया अफ़्रीका महादीप में एगो देश बाटे जेवन अफ़्रीका की पुरबी किनारा पर ह आ हिन्द महासागर से किनारा बनवले बा।
फास्ट एक्स
2014 के बाद दसवीं फिलिम के योजना रहल, आ अक्टूबर 2020 से दू भाग के फाइनल के योजना रहल, लिन के मुख्य कलाकारन के संगे निर्देशन में वापसी के पुष्टि भइल। एह फिलिम के आधिकारिक टाइटिल के खुलासा तब भइल जब अप्रैल 2022 में प्रिंसिपल फोटोग्राफी शुरू भइल। लिन ओह महीना के अंत में रचनात्मक मतभेद के हवाला देत निर्देशक के पद छोड़ दिहलें, हालाँकि ऊ लेखन आ निर्माण के श्रेय बरकरार रखलें। एकरे बाद लेटेरियर के एक हप्ता बाद इनके जगह के रूप में काम पर रखल गइल, आ पटकथा के कई गो बिना श्रेय के रिराइटिंग कइलें। लंबा समय से फ्रेंचाइजी संगीतकार रहल ब्रायन टायलर एह फिलिम के स्कोर करे खातिर वापस आ गइलें। अनुमानित प्रोडक्शन बजट 34 करोड़ डॉलर के साथ ई अबतक के बनल पाँचवा सबसे महंगा फिलिम बा. फिल्मांकन ओह अगस्त ले चलल आ लंदन, रोम, ट्यूरिन, लिस्बन, आ लॉस एंजिल्स में भइल।
फास्ट एक्स के रिलीज अमेरिका में 19 मई 2023 के होखे वाला बा, यूनिवर्सल पिक्चर्स द्वारा। एकर सीक्वल, जेकर इरादा मुख्य सीरीज के अंतिम किस्त होखे के बा, भी बिकास में बा। एकर सीक्वल, जेकर इरादा मुख्य सीरीज के अंतिम किस्त होखे के बा, 2025 में रिलीज होखे वाला बा।
नोट
<references group="नोट" />
विलुप्पुरम् जिला
विलुप्पुरम् जिला भारत के तमिलनाडु राज्य में एगो जिला बाटे। एकर मुख्यालय विलुप्पुरम शहर बाटे। एकर कुल रकबा 7190 वर्ग कि॰मी॰ बाटे।
जनसंख्या
साल 2011 के जनगणना के हिसाब से विलुप्पुरम् जिला के कुल जनसंख्या 3463284 बाटे आ जनसंख्या घनत्व 462 बाटे।
बनारस हिंदू विश्वविद्यालय
बनारस हिंदू विश्वविद्यालय (बीएचयू) बनारस में एगो केन्द्रीय विश्वविद्यालय बा। ए विश्वविद्यालय के स्थापना (बनारस हिंदू विश्वविद्यालय एक्ट, एक्ट क्रमांक 16, सन् 1915) महामाना पंडित मदन मोहन मालवीय जी के हाथे सन् 1916 में बसंत पंचमी के दिने भइल रहे। तत्कालीन वायसराय लार्ड चार्ल्स हार्डिंग एकर शिलान्यास कइलें। ए विश्वविद्यालय के मूल में डॉ. एनी बेसेन्ट द्वारा स्थापित आ चलावल जा रहल सेन्ट्रल हिंदू स्कूल रहल। आज क तारीख में ए विश्वविद्यालय के राष्ट्रीय महत्व के संस्थान के दर्जा मिल चुकल बा।
ए विश्वविद्यालय क पास दूगो परिसर बा। जेवना में पुरनका आ मूल परिसर (1300 एकड़) बनारस में बा जेवना के जमीन काशी नरेश दान में देले रहलन। एक परिसर में 6 गो संस्थान, 14 गो संकाय आ लामा नियरा 140 गो विभाग बाड़न स। विश्वविद्यालय के दूसरका परिसर मिर्जापुर जिला में बरकछा में (2700 एकड़) में बा। 75 गो छात्रावासन के साथे ई एशिया के सबसे बड़ रिहायशी विश्वविद्यालय ह जेवना में 30,000 से ढेर छात्र पढ़ेंले। एमें 34 देशन से आइल विदेशियो शामिल बाड़ें।
ए विश्वविद्यालय के प्रांगण में विश्वनाथ जी के एगो बड़हन मंदिरो बा, जेवना के बनारस में नवका विश्वनाथ मंदिर कहल जाला। एकरा अलावे ए विश्वविद्यालय में सर सुंदरलाल अस्पताल, गउशाला, प्रेस, स्टेट बैंक के शाखा, एनसीसी प्रशिक्षण केंद्र आ डाकखानो बाटे। सर सुंदरलाल, डॉ. एस. राधाकृष्णन, डॉ. अमरनाथ झा, आचार्य नरेंद्रदेव, हजारी प्रसाद द्विवेदी आ डॉ. रामास्वामी अय्यर नियर कइगो विद्वान इहवां कुलपति रहि चुकल बाड़ें।
वर्ष 2015-2016 ए विश्वविद्यालय के स्थापना के सउंवा बरिस रहे जेवना साल कई गो बड़हन सांस्कृतिक कार्यक्रम आ प्रतियोगितन के आयोजन संपन्न भइल।
कुलगीत
काशी हिन्दू विश्‍वविद्यालय के कुलगीत के रचना परसिद्ध वैज्ञानिक शान्ति स्वरूप भटनागर के कलम से भइल रहे। ए गीत के हिंदी में पढ़ल जाउ:
सेंट ज़ेवियर्स कॉलेज, मुंबई
सेंट ज़ेवियर्स कॉलेज (St. Xavier's College) भारत के मुंबई सहर में एक ठो परसिद्ध कॉलेज बाटे। ई भारत के सबसे टॉप क कॉलेज सभ में से एक बा आ 2006 में एकर मूल्यांकन A+ (फाइव स्टार) भइल रहल। कॉलेज क नाँव 16वीं सदी के ईसाई संत फ्रांसिस ज़ेवियर के नाँव पर रखल गइल हवे। दक्खिनी मुंबई में एकर कैम्पस एक ठो इंडो-गोथिक स्टाइल के बिल्डिंग में बा आ ई बिल्डिंग एक ठो इतिहासी धरोहर भी बा।
बेंगलूर ग्रामीण जिला
बेंगलूर ग्रामीण जिला भारत के कर्नाटक राज्य में एगो जिला बाटे। एकर मुख्यालय बैंगलोर शहर बाटे। एकर कुल रकबा 2239 वर्ग कि॰मी॰ बाटे।
जनसंख्या
साल 2011 के जनगणना के हिसाब से बेंगलूर ग्रामीण जिला के कुल जनसंख्या 987257 बाटे आ जनसंख्या घनत्व 441 बाटे।
राबड़ी देवी
राबड़ी देवी भारत गणराज्य के बिहार प्रान्त के भूतपूर्व मुख्यमंत्री आ भूतपूर्व रेलमंत्री आ लालू प्रसाद यादव के पत्नी हईं।
लिम्पोपो नदी
लिम्पोपो नदी (Limpopo River) अफिरका महादीप के एक ठो प्रमुख नदी बाटे।
मुख्यमंत्री
मुख्यमंत्री कौनो प्रान्त के राजनैतिक प्रमुख होला, जौन चुनाव के दरम्यान जनता द्वारा चुनल जायेला।
जनसंख्या अनुसार उत्तर प्रदेश के शहरन के लिस्ट
उत्तर प्रदेश कुल अठारह गो मंडल आ 75 गो जिला में बिभाजित बा। इहाँ के जनसँख्या घनत्व भी ढेर बा। इहाँ भारत के 16.49 प्रतिशत जनसंख्या निवास करे ले। एही कारण एह राज्य में बड़हन साइज के शहर सभ के संख्या भी ढेर बा।
प्राकृतिक बिज्ञान
प्रकृति बिज्ञान चाहे प्राकृतिक बिज्ञान के भीतर ऊ सभ बिज्ञान आ जालें जिनहन क संबंध प्रकृति से बा।
विरुधुनगर जिला
विरुधुनगर जिला भारत के तमिलनाडु राज्य में एगो जिला बाटे। एकर मुख्यालय विरुधुनगर शहर बाटे। एकर कुल रकबा 3446 वर्ग कि॰मी॰ बाटे।
जनसंख्या
साल 2011 के जनगणना के हिसाब से विरुधुनगर जिला के कुल जनसंख्या 1943309 बाटे आ जनसंख्या घनत्व 454 बाटे।
नीतीश कुमार
नीतिश कुमार भारत देस के बिहार राज्य के मुख्यमंत्री बाने।
नीतीश कुमार जनता दल (युनाइटेड) के नेता हवें। राजनीति में नीतीश के पृष्ठभूमि समाजवादी नेता के रूप में बा। अपना पहिले के मुख्यमंत्री काल में इनके समाजवादी नीति के तहत 100,000 इस्कूल मास्टरन के भर्ती, प्राथमिक स्वास्थ्य केंद्र पर डाक्टरन के उपस्थिति आ काम कइल सुनिश्चित कइल, गाँवन के बिद्युतीकरण, सड़क निर्माण, जनाना निरक्षरता के कम कइल, अपराध कम कइल आ औसत बिहारी ब्यक्ति के आमदनी में बढ़ती ले आइल कुछ मुख्य उपलब्धी गिनावल जाला। इनका मुख्यमंत्री काल में बिहार के क्यूमुलेटिव जीडीपी बढ़ती अन्य राज्यन के तुलना में सभसे ढेर रहल बा।
17 मई 2014 के मुख्यमंत्री पद से इस्थीपा दे दिहलें, एकर कारण 2014 आम चुनाव में इनके पार्टी के ख़राब परदर्शन रहल, आ इनके बाद जीतन राम माँझी मुख्यमंत्री बनलें। हालाँकि, फरवरी 2015 में दोबारा एह पद पर लवटलें जब बिहार में राजनीतिक संकट के स्थिति बन गइल रहे आ राज्य चुनाव (नवंबर) 2015 में जीतलें। 10 अप्रैल 2016 के इनके पार्टी क राष्ट्रीय अध्यक्ष चुनल गइल। भाबिस्य में, 2019में होखे वाला चुनाव में इनके कई लोग परधानमंत्री पद के जोग कैंडीडेट मानल  जेह में लालू प्रसाद यादव आ तेजस्वी यादव भी सामिल रहल हालाँकि, नीतीश एह दावेदारी से इनकार कइलें।
क्वीन्स
क्वीन्स न्यू यॉर्क के पांच गो बरो मे ले एगो बरो बा। ई न्यूयार्क शहर के पाँच गो बरो (borough) में से सभसे पूरबी बरो हवे आ ब्रुकलिन आ लांग आइलैंड बरो से सटल बाटे। एकरे पुरुब ओर नसाऊ काउंटी बाटे आ ई मानहट्टन आ दि ब्रोंक्स बरो के साथे जलसीमा साझा करे ला। 1899 से क्वींस काउंटी के नाँव से जानल जाए वाला ई इलाका ब्रुकलिन के बाद सभसे ढेर जनसंख्या वाला इलाका हवे जहाँ 2017 में अनुमान के मोताबिक 23,58,582 लोग निवास करत रहल; एह में ज्यादेतर लोग (लगभग 48%) बिदेसी जनम वाला बा। ई काउंटी न्यूयार्क राज्य के दुसरा सभसे ढेर आबादी वाली काउंटी भी हवे। ई दुनियाँ के सभसे बेसी नृजातीय बिबिधता वाला शहरी क्षेत्र हवे।
जॉन विक: चैप्टर 4
जॉन विक: चैप्टर 4 (JW4 के रूप में स्टाइल कइल गइल) एगो आवे वाली अमेरिकी नव-नॉयर एक्शन थ्रिलर फिलिम हवे जेकर निर्देशन चाड स्टेहेलस्की कइले बाड़ें आ शे हैटन आ माइकल फिंच द्वारा लिखल गइल बा। जॉन विक: अध्याय 3 — पैराबेलम (2019) के सीक्वल, ई जॉन विक फ्रेंचाइजी के चउथा किस्त हवे। एह में मुख्य किरदार के रूप में कीनू रीव्स आ डोनी येन, बिल स्कारस्गार्ड, लॉरेंस फिशबर्न, हिरोयुकी सनाडा, शामियर एंडरसन, लांस रेडिक, रीना सवायामा, स्कॉट एडकिंस, क्लैंसी ब्राउन, नतालिया टेना, मार्को जरोर, आ इयान समेत कई गो एन्सेम्बल कलाकारन के भूमिका बा मैकशेन के लिखल बा।
चउथा जॉन विक फिलिम खातिर बिकास के पुष्टि एकरे पहिले के फिलिम के रिलीज से पहिले भइल; एकर औपचारिक घोषणा मई 2019 में लायंसगेट द्वारा कइल गइल, जे रीव्स के वापसी के पुष्टि भी कइलें। ई फ्रेंचाइजी के पहिली फिलिम हवे जे फ्रेंचाइजी के निर्माता डेरेक कोलस्टैड द्वारा ना लिखल गइल होखे, मई 2020 में हैटन के काम पर रखल गइल, एकरे बाद मार्च 2021 में फिंच के पटकथा पूरा करे खातिर काम पर रखल गइल। बाकी मुख्य कलाकारन के अगस्त 2021 ले गोल कर दिहल गइल जबकि प्रिंसिपल फोटोग्राफी ओह जून से ओह अक्टूबर ले भइल, बर्लिन, पेरिस, ओसाका, आ न्यूयॉर्क शहर समेत फिल्मांकन के लोकेशन रहल।
मूल रूप से लायंसगेट द्वारा 21 मई 2021 के दुनिया भर में थियेटर में रिलीज होखे वाला, जॉन विक 4 के पहिले कोविड-19 महामारी के कारण आ फिर रीव्स के द मैट्रिक्स रिसरेक्शन्स (2021) के साथ प्रतिबद्धता के कारण देरी भइल। ई चलचित्र 24 मार्च 2023 के अमेरिका में थियेटर में रिलीज होखे वाला बा
तुर्काना झील
तुर्काना झील ( अंग्रेज़ी: Lake Turkana ), जेवना के पहिले रुडोल्फ़ झील ( अंग्रेज़ी: Lake Rudolf ) कहल जाव, महान अफ़्रीकी झील में से हवे। ई नमकीन पानी क झील हवे जेवन घनफल (वोल्यूम) की हिसाब से कैस्पियन सागर, इसिक-कुल आ वान झील के बाद दुनिया क चौथा नंबर क सबसे बड़हन नमकीन झील हवे। अरल सागर कब्बो एहू ले बड़ रहे बाकी अधिकतर सूख गइला की कारण अब ए से छोट हो गइल बाटे। तुर्काना एगो रेगिस्तान नियर क्षेत्र में स्थित बा आ दुनिया क सबसे बड़ स्थाई रेगिस्तानी झील भी हवे। एकर अधिकतर हिस्सा कीनिया में बा बाकिर एकदम उत्तरी छोर इथियोपिया में पड़े ला। ई कीनिया क सभसे उत्तरी झील भी हवे।
पर्यावरण
मैदानी किनारन पर मगरमच्छ आ पत्थरील किनारन पर साँप आ बिच्छी मिले लें। पर्यटक लोगन इहाँ कब्बो बिना लोकल गाइड के अकेले ना गइले क सलाह दिहल जाले।
मनुष्य जाति क जन्मस्थान
तुर्काना की आसपास के इलाक़ा में प्राचीन मानव क कई ठे जीवाश्म (फ़ॉसिल) मिलल बाड़ें आ कई गो विद्वान लोगन की अनुसार मानव जाति क पैदाइश इहवें भइल रहे।
घनानंद
घनानंद (जनम 1673 (अनुमान) - निधन 1739 भा 1761 ) ब्रजी भा ब्रजभाषा में रचना करे वाला एगो कवी रहलें। चूँकि, इनके समय के ब्रजभाषा काब्य के अध्ययन हिंदी साहित्य में कइल जाला, इनके गिनती हिंदी के रीतिकाल के कबी लोग में होखे ले। जे लोग एह समय के भारतीय इतिहास आधारित काल बिभाजन अनुसार देखे ला ऊ लोग इनके मध्यकाल के कवी के रूप में देखे ला। बतावल जाला कि घनानंद के असली नाँव आनंद घन रहल आ ई मुग़ल बादशाह मुहम्मद शाह रंगीले के दरबार में मीर मुंशी रहलें। बाद में राजा इनके दरबार से निकाल दिहलें जेकरे बाद ई बृंदाबन में निंबार्क संप्रदाय में दीक्षा ले के कृष्ण भक्त बन गइलेन।
घनानंद के मउअत मथुरा में, अहमद शाह अब्दाली के पहिला हमला (1739) भा दूसरा हमला (1761) के समय भइल बतावल जाला।
निरुक्त
निरुक्त भा निरुक्तशास्त्र भारतीय बिद्या हवे जेह में भाषा के बिकास पर बिचार कइल जाला। ई वेद के समझे-बूझे खातिर रचित छह गो वेदांग सभ में से एक हवे आ व्याकरण के साथे एकर नगीचे के संबंध बा। देश, काल आ अइसहीं अन्य कारण से शब्द में जवन बदलाव होला, अरथ में जवन बिकास होला, ओही के बिचार के निरुक्त कहल जाला।
आधुनिक शास्त्र सभ में ई शब्दइतिहास (Etymology) नियर बिद्या हवे। प्राचीन भारत में एकर बिकास हजारन साल पहिले भइल आ ई भारतीय शास्त्र सभ के प्रमुख अंग हवे। महर्षि यास्क के ग्रंथ निरुक्तशास्त्र एह बिद्या के आधार हवे, जबकि ऊ खुदे अपने ग्रंथ में अपना से पहिले भइल निरुक्तकार लोग के हवाला मजिगरे दिहले बाने।
ऊखि
ऊखि, ऊख, चाहे गन्ना एगो साल भर में होखे वाली फसल हवे जेवना की रस से चीनी, गूर (गुड़) भेली, शीरा, राब वगैरह बनावल जाला। ई मूल रूप से भारतीय क्षेत्र के पौधा हवे आ एही जा से बाकि दुनियाँ में ले जाइल गइल हवे, जबकि कुछ किसिम सभ दक्खिन पूर्ब एशिया, न्यू गिनी आ दक्खिन अमेरिका के मूल हईं।
बैज्ञानिक रूप से एह में कई प्रजाति सभ आवे लीं जे घास (Poaceae) हईं आ सैक्कारम (Saccharum) जीनस के एंड्रोपोगोनियाइ (Andropogoneae) ट्राइब के सदस्य हईं। एह पौधा (घास) के तना पोरदार होला जेह में चीनी वाला सुक्रोज पावल जाला। ई 2 से 6 मीटर (छह फीट से बीस फीट) लमहर हो सके ला। सगरी परजाति के ऊख आपस में क्रास कर सके लीं आ वर्तमान में ब्यापारिक उत्पादन में इस्तेमाल होखे वाली किसिम सभ एही बहुत जटिल क्रास से उपजल संकर प्रजाति हईं। ऊखि जवना घास परिवार पोआसिया (Poaceae) के सदस्य हवे एह में बहुत सारा आर्थिक महत्व के पौधा आवे लें जइसे कि मक्का, गोहूँ, धान वगैरह।
गन्ना से निकले वाला सुक्रोज के इस्पेशल मिल आ फैक्टरी सभ में बिबिध इस्तेमाल खातिर निकालल आ ई चीनी के रूप में खाना में, खानपान के बिबिध उद्योग में कच्चा माल बिलियन टन गन्ना पैदा भइल, जेह में अकेले ब्राजील देस 41% के साथ पहिला नंबर पर रहल। 2012 में फूड एंड एग्रीकल्चर ऑर्गनाइजेशन के अनुमान रहल कि एकर खेती लगभग 26 e6ha रकबा पर कुल 90 से बेसी देसन में होखे।
धनतेरस
धनतेरस धनत्रयोदशी एक ठो हिंदू तिहवार बाटे जे कातिक महीना के अन्हरिया के तेरस तिथि के मानवल जाला। ई तिहुआर के दिन से दिपावली के सुरुआत हो जाला। एह दिन लोग नया बरतन आ सोना खरीदे ला।
बंगलौर शहरी जिला
बंगलौर शहरी जिला भारत के कर्नाटक राज्य में एगो जिला बाटे। एकर मुख्यालय बैंगलोर शहर बाटे। एकर कुल रकबा 2190 वर्ग कि॰मी॰ बाटे।
जनसंख्या
साल 2011 के जनगणना के हिसाब से बंगलौर शहरी जिला के कुल जनसंख्या 9588910 बाटे आ जनसंख्या घनत्व 4378 बाटे।
नम उपोष्ण कटिबंधी जलवायु
नम उपोष्ण कटिबंधी जलवायु (Humid subtropical climate) एगो जलवायु प्रकार भा जलवायु पेटी हवे जेह में गर्म आ नम गरमी के सीजन होला जबकि जाड़ा कुछ सहज (बहुत जादा ठंढा ना) होला। एह किसिम के जलवायु बहुधा सगरी महादीप सभ के दक्खिनी-पूरबी किनारे प पावल जाले, आमतौर पर 25° आ 35° अक्षांस के बीच में आ ई बगल के उष्णकटिबंधी इलाका के ओर से ध्रुव के ओर बढ़े पर मिले लीं (मने उत्तरी गोलार्ध में उष्णकटिबंध के उत्तर ओर आ दक्खिनी गोलार्ध में उष्णकटिबंध के दक्खिन ओर)। ज्यादातर दसा में ई समुंदर किनारे वाला हिस्सा में पावल जालीं, हालाँकि, एह जलवायु के बिस्तार महादीपी हिस्सा में अंदर की ओर भी दूर ले चहुँपे ला जइसे कि चीन आ भारत में, अउरी अमेरिका में।
कोपेन के जलवायु वर्गीकरण में एह किसिम के जलवायु के Cfa आ Cwa चीन्हा दिहल जाला। ई नम आ बिचबिचवा ताप वाली जलवायु मानल जालीं। एह जलवायु प्रदेश सभ में सभसे ठंढा महीना के औसत तापमान -3 °C आ 18 °C के बीच रहे ला।
कचरस
कचरस ऊखी की रस के कहल जाला। गन्ने के पेरले पर कचरस निकले ला। आम तौर पर एकरा के शहर सभ में गन्ना के रस बोलल जाला। दक्षिण एशिया, मने कि भारत, पाकिस्तान वगैरह देस सभ; दक्षिण-पूर्व एशिया, मिस्र, लैटिन अमेरिका आ ब्राजील नियर देस सभ में ई पेय के रूप में इस्तेमाल होखे ला।
एही रस से गुड़ आ चीनी भी बने ले।
गन्ना के रस निकाले खाती कोल्हू नियर मशीन से पेरल जाला। एह मशीन के क्रशर कहल जाला।
व्याकरण
भाषा बिज्ञान में व्याकरण चाहे ग्रामर (Grammar) अइसन संरचनात्मक या ढाँचागत नियम सभ के समूह हवे जे कौनों प्राकृतिक भाषा के तहत वाक्य, वाक्यांश आ शब्द सभ के बनावट के निर्धारित करे लें। एह नियम सभ के अध्ययन करे वाली बिद्या भा ज्ञान के शखवो के व्याकरणे कहल जाला।
प्राकृतिक भाषा के बोले वाला व्यक्ति, खासतौर से अगर ऊ भाषा ओह व्यक्ति के मूल भाषा होखे, एह नियम सभ के बचपने में सीख लेला आ ई कौनों अलग ट्रेनिंग भा शिक्षा से ना सीखल जाला बलुक आसपास के लोग के बोलत सुन के सीखल जाला। बाद में शिक्षा द्वारा सीखल जाए वाली भाषा सभ खाती व्याकरण के ज्यादे नियम धियान पूर्वक ओह भाषा संबंधी निर्देश वगैरह के देख-पढ़ के सीखे के पड़े ला।
व्याकरण शब्द के इस्तेमाल कौनों भाषा के व्याकरण के नियम सभ के बतावे वाली किताबो खातिर हो सके ला। मने कि अइसन किताब जेह में ओह भाषा के संरचना के मूलभूत नियम बतावल गइल होखें ताकि भरम के स्थिति में किताब के संदर्भ लिहल जा सके, जरूरत पड़े पर किताब में नियम देखल जा सके। ज्यादे विवरणात्मक तरीका से लिखल किताब सभ जिनहन में नियम के साथे-साथ बिस्तृत व्याख्या आ नियम के उत्पत्ती वगैरह के भी विवेचना होखे विवरणात्मक व्याकरण (डेस्क्रिप्टिव ग्रामर) कहाला।
भाषा बिज्ञान से बहरें, व्याकरण शब्द के इस्तेमाल शब्द के उच्चारण आ लिखाई, मने कि हिज्जे के बेहवार आ ओह प बिचार, वगैरह के खातिर भी हो सके ला। हालाँकि, भाषा बिज्ञानी लोग एह सभ चीजन के व्याकरण के बिसय ला बलुक फोनोलॉजी आ ऑर्थोग्राफी वगैरह के बिसय माने ला।
शब्दइतिहास
व्याकरण शब्द संस्कृत भाषा के हवे। व्य+आ √कृ से एकर उत्पत्ती बतावल जाला। व्याकरण के अर्थ हवे कौनों शब्द (चाहे वाक्य) के बिच्छेद कऽ के ओकरे आकृति के पूरा ज्ञान करावल। उदाहरण खातिर "पठति", "पाठयति", "पठन" वगैरह में मूल धातु का बा आ कवन प्रत्यय वगैरह लागल बा एकर बिबेचन क के समझावे वाली बिद्या व्याकरण हवे।
व्याकरण के "शब्दानुशासन" भी कहल जाला। पतंजलि अपना महाभाष्य में एकरा के शब्दानुशासन कहलें आ कैयट शब्दानुशासन के व्याकरण के अन्वर्थ कहे लें।
एकरा शब्दानुशासन वाला नाँव के व्याख्या में भोजपुरी के वैयाकरण रसिक बिहारी ओझा 'निर्भीक' के कहनाम बा: "व्याकरण के दोसर नाँव शब्दानुशासन ह। ... एकरा में मार्का के शब्द 'अनु' बा। व्याकरण भाषा प शासन ना करे। व्याकरण अपना आज्ञा से शब्द के स्वरूप में परिवर्तन नइखे कर सकत। ओकरा अर्थ में कवनो हेर-फेर नइखे कर सकत। भाषा के गति नइखे बदल सकत। ऊ त अनुशासन भर कर सके ला। ... परम्परा से जवना शब्द के रूप चलल आ रहल बा आ जेकर जवना अर्थ में प्रयोग बा, व्याकरण ओकरे अनुगमन करी। ओकरे पीछे चली। ऊ भाषा के अनुसार चली आ भाषा के गति भंग करे वाला अनाड़ी-अनजान भा बहकल-सहकल लोग के सही राह प ले आई। ईहे एकर अनुशासन बा।"
- रसिक बिहारी ओझा 'निर्भीक'
अंग्रेजी के शब्द ग्रामर (grammar) पुरानी ग्रीक भाषा के γραμματικὴ τέχνη (ग्रामाटिके टेक्ने) से आइल बतावल जाला, जेकर मतलब हवे "अक्षर सभ के कला" "art of letters", ई खुद γράμμα (ग्रामा), "अक्षर" से आइल हवे जे γράφειν (ग्राफेन), "लिखल, चित्रांकन कइल" से निकलल हवे।
इतिहास
शब्द आ भाषा सभ के नियम के व्यवस्थित ज्ञान के शुरुआत भारत में लोहा जुग में संस्कृत भाषा में भइल आ सभसे प्राचीन ग्रंथ सभ में यास्क के निरुक्त (ल. 6वीं सदी ईपू) आ पाणिनि के अष्टाध्यायी (ल. 6वीं-5वीं सदी ईपू ) उपलब्ध बाने; हालाँकि, इहो लोग अपना से पहिले के निरुक्तकार आ वैयाकरण लोग के नाँव गिनवले बा बाकी ओह लोग के रचना अब उपलब्ध ना बाटे। एकरे बाद पिंगल (200 ईपू) आ कात्यायन आ पतंजलि (2सदी ईसवी) के एह ग्रंथन पर लिखल भाष्य उपलब्ध बाने। दक्खिन भारत में तमिल भाषा के सभसे सुरुआती व्याकरण तोलकप्पियम के उत्पत्तीकाल लगभग पाँचवी सदी ईसवी के बतावल जाला। कुछ सुरुआती ज्ञान बेबिलोनिया के लोगन के भी व्याकरण के बारे में रहल ऊ लोग भाषा संबंधी कुछ बिबरन दिहल।
पच्छिमी जगत में ज्ञान के शाखा के रूप में ग्रामर के बिकास हेलेनिस्टिक सभ्यता के समय के बतावल जाला आ राइनस (Rhyanus) अउरी एरिस्टार्कस (Aristarchus) नियर बिद्वान लोग के एकर श्रेय दिहल जाला जे लगभग तीसरी सदी ईसा पूर्ब में भइल रहे लोग। व्याकरण के सभसे पुरान मालुम किताब आर्ट ऑफ ग्रामर भा व्याकरण के कला (Τέχνη Γραμματική) बाटे, ई साफ-साफ आ कारगर तरीका से बोले आ लिखे के संक्षिप्त गाइड हवे, ई प्राचीन यूनानी बिद्वान डायोनिसियस थ्रैक्स (Dionysius Thrax) (ल. 170–ल. 90 ई.पू) के लिखल हवे जे समोथ्रेस के एरिस्टार्कस के चेला रहलें जे ग्रीक द्वीप रोड्स पर एगो स्कूल के स्थापना कइले रहलें। डायोनिसियस थ्रैक्स के व्याकरण के किताब बारहवीं सदी ईसवी तक ले ग्रीक स्कूली लड़िकन खातिर प्राथमिक व्याकरण के पाठ्यपुस्तक रहल। रोमन लोग आपन व्याकरणिक लेखन एकरा पर आधारित कइल आ एकर मूल प्रारूप आजुओ कई भाषा सभ में व्याकरण मार्गदर्शक के आधार बनल बा। लैटिन व्याकरण के बिकास पहिली सदी ईसा पूर्व के ग्रीक मॉडल के आधार बना के भइल, ई ऑर्बिलस प्युपिलस, रेमियस पैलेमोन, मार्कस वैलेरियस प्रोबस, वेरियस फ्लैकस, आ एमिलियस एस्पर नियर लेखक लोग के काम के चलते बिकसित भइल।
आधुनिक यूरोपियन भाषा सभ में, आयरिश भाषा के व्याकरण के उत्पत्ति 7वीं सदी में Auraicept na n-Éces से भइल। अरबी व्याकरण के उदय 7वीं सदी में अबू अल-असवाद अल-दुअली के साथ भइल। हिब्रू व्याकरण पर पहिला ग्रंथ उच्च मध्यकाल में आइल, मिश्नाह (हिब्रू बाइबिल के व्याख्या) के संदर्भ में। कराई परंपरा के उत्पत्ति अब्बासी बगदाद से भइल। डिकदुक (10वीं सदी) हिब्रू बाइबिल के सभसे सुरुआती व्याकरणिक कमेंटरी सभ में से एक हवे। इब्न बरुन 12वीं सदी में, इस्लामी व्याकरणिक परंपरा में हिब्रू भाषा के तुलना अरबी से कइलें।
सात गो उदार कला सभ में गिनल जाए वाला सामान्य ज्ञान से संबंधित, व्याकरण के पढ़ाई पूरा मध्यकाल के दौरान एगो मूल बिसय के रूप में भइल, ई प्राचीन काल (लेट एंटीक्विटी) के लेखक लोग, जइसे कि प्रिसियन के परभाव के बाद भइल। उच्च मध्यकाल में लोकभाषा वर्नाक्यूलर) सभ के अइसन अध्ययन धीरे-धीरे शुरू भइल, पहिला व्याकरणिक ग्रंथ नियर अलग-थलग रचना सभ के साथ, बाकी ई खाली पुनर्जागरण आ बैरोक काल में परभावशाली बन पवलस। 1486 में, एंटोनियो डी नेब्रिजा लास इंट्रोडक्शन्स लैटिनास कॉन्ट्रापुएस्टो एल रोमांस अल लैटिन, आ पहिला स्पेनिश व्याकरण, ग्रामाटिका डे ला लेंगुआ कैस्टेलाना, 1492 में प्रकाशित कइलें। 16वीं सदी के इटैलियन पुनर्जागरण के दौरान, क्वेश्चन डेला लिंगुआ इटैलियन भाषा के स्थिती आ आदर्श रूप पर चर्चा करे वाला ग्रंथ रहल, जेकर सुरुआत दांते के डी वल्गेरी एलोक्वेंसिया (पिएट्रो बेम्बो, प्रोज डेला वोल्गर लिंग्वा वेनिस 1525) द्वारा कइल गइल। स्लोवेनियाई के पहिला व्याकरण 1583 में एडम बोहोरिच द्वारा लिखल गइल।
अंग्रेजी भाषा के ग्रामर के सुरुआत सोरहवीं सदी में भइल। 1586 में छपल विलियम बुलोकर के पैंफलेट ऑफ़ इंग्लिश ग्रामर अंग्रेजी ग्रामर के पहिली लिखित रचना मानल जाला।
नोट
<references group="नोट"/>
रेलमंत्री
रेल के देख-भाल करे वाला आ कार्य-भार सम्हाले वाला रेलमंत्री होला।
आदिलाबाद जिला
आदिलाबाद जिला भारत के तेलंगाना राज्य में एगो जिला बाटे। एकर मुख्यालय आदिलाबाद शहर बाटे। एकर कुल रकबा 16105 वर्ग कि॰मी॰ बाटे।
जनसंख्या
साल 2011 के जनगणना के हिसाब से आदिलाबाद जिला के कुल जनसंख्या 2737738 बाटे आ जनसंख्या घनत्व 170 बाटे।
मध्य पूरुब
मध्य पूरुब एगो भूगोलीय क्षेत्र हवे जेवन एशिया, यूरोप आ अफिरका महादीप के हिस्सन में बिस्तार लिहले बा आ एह क्षेत्र में 18 गो देस आवे लें। एकर नाँव मध्य पूरुब, यूरोप के लोग द्वारा दिहल गइल हवे आ ई यूरोप के हिसाब से बा जवन अब रूढ़ हो चुकल बा।
मध्य पूरुब में मुख्य आबादी इस्लाम धर्म के माने वाला लोग के बाटे। ई पेट्रोलियम में क्षेत्र भी हवे आ एही से एकर भूराजनीति के हिसाब से पूरा दुनिया खातिर महत्व बढ़ी जाला।
मध्य पूरुब के मुख्य हिस्सा अरब के पठार आ एकरी आसपास के चीज बाटे।
मनास्लु
मनास्लु (Manaslu) बिस्व के आठवाँ सबसे ऊँच परबत चोटी बा। ई नेपाल में मंसिरी हिमालय क्षेत्र में समुन्द्र तल से 8163 m के ऊँचाई वाली चोटी बा। एकर नाँव संस्कृत के "मनस्" शब्द से भइल बा जेकर मतलब मन होखे ला। मनास्लु पर चढ़े वाला पहिला आदमी जापानी लोग रहे आ ई कहल जाला कि "जे तरे ब्रिटिश लोग एवरेस्ट के आपन परबत माने ला ओही तरे ई जापानी परबत हवे"।
इलाहाबाद किला
इलाहाबाद के किला उत्तर प्रदेश के इलाहाबाद शहर में बा। इलाहाबाद में गंगा आ जमुना नदिन संगम के नियरे स्थित इ किला के मुगल सम्राट अकबर 1583 ई. में बनवइले रहलन। वर्तमान में इ किला के कुछे हिस्सा पर्यटकन खातिर खुला बा। बाकी हिस्सन के प्रयोग भारतीय सेना करेला। इ किला में तीन गो बड़हन गैलरी बाड़ें जहां पर ऊंच ऊँच मीनार कुल बाड़ें। सैलानियन के अशोक स्तंभ, सरस्वती कूप अउर जोधाबाई महल देखे के आज्ञा बा। एकरा अलावा अहिजा अक्षयवट के नाम से मशहूर बरगद के एगो पुरान पेड़ आ पातालपुर मंदिर भी बा।
बीदर जिला
बीदर जिला भारत के कर्नाटक राज्य में एगो जिला बाटे। एकर मुख्यालय बीदर शहर बाटे। एकर कुल रकबा 5448 वर्ग कि॰मी॰ बाटे।
जनसंख्या
साल 2011 के जनगणना के हिसाब से बीदर जिला के कुल जनसंख्या 1700018 बाटे आ जनसंख्या घनत्व 312 बाटे।
संयुक्त प्रांत
संयुक्त प्रांत या 'युनाइटेड प्रोविंसेस्' (United Provinces) ब्रिटिशकालीन भारत में तथा भारत के स्वतंत्र होखला के बाद तक एक प्रमुख प्रान्त रहल। इ 1 अप्रैल 1937 के अस्तित्व में आइल जब तत्कालीन अंग्रेज कुल 'युनाइटेड प्रोविंसेस' के छोट कइले जा। एकरा अन्तर्गत लगभग उहे भूभाग आवत रहल जवन वर्तमान में उत्तर प्रदेश आ उत्तराखण्ड के मिलाके बनत बा।
स्वतंत्रत होखला के बाद सन् 1947 में बनारस, रामपुर आ टेहरी-गढ़वाल के रियासतो कुल 'युनाइटेड प्रोविंसेस' में मिला लीहल गइल। 25 जनवरी 1950 के एकर नाम बदलके 'उत्तर प्रदेश' कर दिहल गइल। सन् 2000 में एही में से उत्तरांचल (अब 'उत्तराखण्ड') नामक प्रदेश के निर्माण भइल।
मिशनरी पोजीशन
मिशनरी पोजीशन एगो पोजीशन भा आसन हवे; एह पोजीशन के इस्तेमाल सभसे आम मानल जाला। मिशनरी पोजीशन में औरत अपना पीठ भरे लेटल रहे ले आ मरद ओकरे ऊपर चढ़ के, दुनु एक दुसरे के ओर मुँह क के, सेक्स भा सेक्स संबंधी क्रिया करे लें। आमतौर प ई औरत मर्द के बीच होखे वाला सेक्स के पोजीशन हवे, हालाँकि, गे आ लेस्बियन सेक्स में भी एकर इस्तेमाल होखे के बतावल जाला।
मिशनरी पोजीशन में सेक्स, जञनी में शिशन घुसा के भी कइल जा सके ला या फिर बिना घुसवले भी रगड़ के कइल जा सके ला। एह पोजीशन में औरत के टांग के उठाव के स्थिति से एकर कई उपप्रकार भी हो जालें - आम रूप में एह पोजीशन के इस्तेमाल बुर के टाईट होखे, क्लाइटोरिस पर रगड़ पैदा करे, घुसाव के गहिराई नियंत्रित करे भा मैथुन के दौरान क्लाइमेक्स ले चहुँपे के समय बढ़ावे-घटावे (सेक्स के स्पीड) खाती अलग-अलग कोण बना के घुसाव कइल जाला।
मिशनरी पोजीशन, बतावल जाला कि अइसन दंपति लोग ज्यादा पसंद करे ला जे रोमांटिक तरीका से सेक्स कइल चाहे, साथे-साथ चूमाचाटी आ एक दुसरे के स्पर्श आ आँखी में आँखि डार के देखे के पसंद करे। ई पोजीशन गरभ धारण करे के संभावना बढ़ावे वाला भी मानल जाला।
मार्शल दीप
मार्शल दीप (Marshall Islands) चाहे आधिकारिक रूप से रिपब्लिक ऑफ़ मार्शल आइलैंड्स एगो दीपीय देस आ अमेरिका के एसोसियेट स्टेट बा जे प्रशांत महासागर में, इंटरनेशनल डेट लाइन के कुछ पच्छिम ओर, माइक्रोनेशिया के हिस्सा के रूप में स्थित बा। एह में कई गो दीप शामिल बाड़ें। ई सगरी दीप मूंगा से बनल दीप हवें आ 2011 के जनगणना के हिसाब से इहाँ के कुल जनसंख्या 53,158 रहल।
माइक्रोनेशिया के दीप सभ, दूसरी सहस्राब्दी ईसा पूर्व के समय से आबाद हवें। योरोपियन लोग द्वारा एह दीप सभ के खोज सोरहवीं सदी में कइल गइल। फर्डिनेंड मैगलेन एह दीप सभ के सभसे पहिले खोजले रहलें जे पुर्तगाली रहलें बाकी जतरा में स्पेन के ओर से रहलें। एह दीप सभ के नाँव ब्रिटिश खोजी जॉन मार्शल के नाँव पर रखल गइल हवे। यूरोपियन उपनिवेश सभ के समय में ई दीप स्पेन के कब्ज़ा में रहलें। ओह समय ई स्पेनी ईस्ट इंडीज के हिस्सा रहलें। बाद में, दूसरा बिस्व जुद्ध के बाद इहाँ अमेरिका के कंट्रोल अस्थापित भइल।
इहाँ मार्शेलीज भाषा आ अंग्रेजी के आधिकारिक भाषा के दर्जा बा आ जादेतर निवासी लोग मूल मार्शेली बंस के हवे हालाँकि, कुछ जनसंख्या अमेरिकन, चीनी आ फिलिपाइन मूल के लोगन के भी बा। माजुरो इहाँ के राजधानी आ सभसे बड़ शहर बाटे।
हैदराबाद जिला
हैदराबाद जिला भारत के तेलंगाना राज्य में एगो जिला बाटे। एकर मुख्यालय हैदराबाद शहर बाटे। एकर कुल रकबा 217 वर्ग कि॰मी॰ बाटे।
जनसंख्या
साल 2011 के जनगणना के हिसाब से हैदराबाद जिला के कुल जनसंख्या 4010238 बाटे आ जनसंख्या घनत्व 18480 बाटे।
मुहम्मद
मुहम्मद (مُحمّد; c. 570 CE – 8 जून 632 CE) इस्लाम के संस्थापक रहलें। इस्लामी परंपरा के मोताबिक, ऊ पैगंबर आ ईश्वर के दूत रहलें आ उनके एह खातिर भेजल गइल रहल कि एक ईश्वर के होखे सनेंसा, जे पहिले आदम, अब्राहम, मूसा आ ईसा के दिहल गइल रहल, ओकरा के लोगन तक फिर से पहुँचा सकें।  इस्लाम के लगभग सगरी शाखा आ मत में इनके अंतिम पैगंबर मानल जाला, हालाँकि, कुछ आधुनिक मत के लोग एह बिस्वास के अलग हट के सोचे ला। मुहम्मद अरब प्रायदीप के एगो सिंगल रानीतिक इकाई में एकजुट कइले, कुरान आ इनके शिक्षा इस्लाम माने वाला लोग के धार्मिक मान्यता आ आचरण बेहवार के मूल आधार हवें।
नाइजर नदी
नाइजर नदी (Niger River) अफिरका महादीप के एक ठो प्रमुख नदी बाटे।
स्वेज नहर
स्वेज नहर (Suez canal) पानी के जहाज वाली नहर हवे जेवन लाल सागर आ भूमध्य सागर के जोड़ेले। ई नहर ओह रेशम पथ के हिस्सा हऽ जे यूरोप आ एशिया के जोड़ेला।
दसहरी
दसहरी भा दशहरी आम के एक ठो किसिम हवे। भारतीय आम के ई किसिम खाली भारते में ना बलुक बिस्व के कई देसन में पसंद कइल जाला। मूल रूप से ई लखनऊ के लगे मलीहाबाद से कुछ दूर पर मौजूद दशहरी नाँव के गाँव के एक ठो आम के फेड़ से जनमल किसिम हवे। दशहरी गाँव में एकर मूल फेड़ अभिन ले मौजूद बा आ इतिहासी चीज मानल जाला आ लगभग 200 साल पुरान फेड़ हवे।
बिज्ञान
बिज्ञान, ज्ञान क एगो शाखा हवे जेवन ब्रह्मांड की चीजन की बारे में व्यवस्थित आ टेस्ट करे लायक व्याख्या आ पूर्वानुमान बतावेला।
शाही पुल
शाही पुल भारतीय राज्य उत्तर प्रदेश के जौनपुर शहर में गोमती नदी पर बनल एगो इतिहासी पुल बा। ई पुल 16-वी सदी के बनल पुल हवे आ मुख्य शहर से उत्तर में बाटे। एकर अउरी नाँव अकबरी पुल, मुगल पुल आ मुनीम खां के पुल भी हवे।
नीली नील
नीली नील (Blue Nile) अफिरका महादीप के एक ठो प्रमुख नदी बाटे।
पोकेमोन
पोकेमोन या पोकीमॉन एक ठो जापानी मीडिया फ्रेंचाइजी बाटे। ई कई प्रकार के प्रोडक्ट के उत्पादन करे ले जेह में बीडियो गेम, ऐनमे फिलिम आ खेलौना प्रमुख बाड़ें। ई 'दि पोकेमोन कंपनी' द्वारा संचालित होला।
यास्क
यास्क (c. 4थी सदी ईपू आ पाणिनि से पहिले रहलें) एगो प्राचीन भारतीय बिद्वान रहलें। परंपरागत रूप से इनका के निरुक्त के रचयिता मानल जाला आ इहे इनके परसिद्धि के कारन हवे।
आर्कटिक
आर्कटिक या  आर्कटिका ( or ) पृथ्वी की उत्तरी ध्रुव की आसपास पास के क्षेत्र हवे जौना में आर्कटिक महासागर आ एकरी आसपास के दीप आ कुछ हिस्सा त्तर अमेरिका महादीप आ एशिया के एकदम से उत्तरी भाग आवेला।
चामराजनगर जिला
चामराजनगर जिला भारत के कर्नाटक राज्य में एगो जिला बाटे। एकर मुख्यालय चामराजनगर शहर बाटे। एकर कुल रकबा 5102 वर्ग कि॰मी॰ बाटे।
जनसंख्या
साल 2011 के जनगणना के हिसाब से चामराजनगर जिला के कुल जनसंख्या 1020962 बाटे आ जनसंख्या घनत्व 200 बाटे।
करीमनगर जिला
करीमनगर जिला भारत के तेलंगाना राज्य में एगो जिला बाटे। एकर मुख्यालय करीमनगर शहर बाटे। एकर कुल रकबा 11823 वर्ग कि॰मी॰ बाटे।
जनसंख्या
साल 2011 के जनगणना के हिसाब से करीमनगर जिला के कुल जनसंख्या 3811738 बाटे आ जनसंख्या घनत्व 322 बाटे।
जंगल
जंगल एगो बड़हन जमीन क टुकड़ा होला जेमें विभिन्न प्रकार क हरिअर पेड़-पौधा आ बनस्पति प्राकृतिक रूप से बहुत घन अवस्था में पावल जाला। जंगल चाहे वन क परिभाषा अलग अलग देस में अलग अलग भी होला आ केतना पेड़ रहला पर जंगल कहल जाई ई बहुत अलग अलग भी हो सकेला। आमतौर पर जंगल बहुत घन बन के कहल जाला, हालाँकि ई बिभाजन पच्छिमी देस कि लोगन के हवे जे उष्णकटिबंधीय बन के जंगल कहे लागल, हमनी की भाषा में बन आ जंगल एकही के कहल जाला। जंगल में नदी, तालाब, झील, पोखरा भी हो सकत बा आ साथे-साथ विभिन्न प्रकार के जानवर भी हो सकत बा।
भारत में वन विभाग की अधिकार में आवे वाला जमीन के बन चाहे कहल जाला भले ओ में एक्को पेड़ न होखे।
कीनू रीव्स
कीनू चार्ल्स रीव्स (जनम 2 सितंबर 1964) एगो कनाडाई एक्टर बाड़ें। बेरूत में जनमल आ टोरंटो में पलल बढ़ल रीव्स थिएटर प्रोडक्शन आ टेलीविजन फिलिम सभ में अभिनय शुरू कइलें आ एकरे बाद यंगब्लड (1986) में फीचर फिलिम के सुरुआत कइलें। साइंस फिक्शन कॉमेडी बिल एंड टेड के एक्सेलेंट एडवेंचर (1989) में इनके सफलता के भूमिका रहल, आ एकरे सीक्वल सभ में ऊ आपन भूमिका दोबारा निभवलें। स्वतंत्र ड्रामा माई ऑन प्राइवेट आइडाहो (1991) में हसलर के भूमिका निभावे खातिर इनके तारीफ भइल आ प्वाइंट ब्रेक (1991) आ स्पीड (1994) में प्रमुख भूमिका के साथ खुद के एक्शन हीरो के रूप में स्थापित कइल गइल।
अभिनय के अलावा रीव्स फिलिम मैन ऑफ ताई ची (2013) के निर्देशन कइले बाड़ें। ऊ बैंड डॉगस्टार खातिर बेस गिटार बजा चुकल बाड़ें आ लेखन आ परोपकार नियर अउरी काम कइले बाड़ें।
नोट
<references group="नोट"/>
आर्थर एच राबिन्सन
आर्थर ऍच॰ रॉबिन्सन (5 जनवरी, 1915 – 10 अक्टूबर 2004) एक ठो अमेरिकी भूगोलवेत्ता आ कार्टोग्राफर रहलें। राबिन्सन, 1947 से ले के 1980 मे अपना रिटायर होखे तक ले, यूनिवर्सिटी ऑफ विस्कांसिन-मैडिसन में पढ़वलें। एह दौरान ऊ कई गो किताब आ लेख लिखलें जिनके परभाव कार्टोग्राफी जगत पर पड़ल। उनके बनावल रॉबिन्सन प्रोजेक्शन खातिर भी उनके जानल जाला।
विलियम होजेज
विलियम होजेज (William Hodges; 28 October 1744 – 6 March 1797) एगो अंगरेज पेंटर (चित्रकार) रहलन। ई कप्तान जेम्स कुक के दूसरा प्रशांत अभियान में उनके साथै गइल रहलें आ एह जतरा में जवना जवना जगह गइलेन ओह जगहन के चित्र पेंटिंग क के बनवलें। आज इनके बनावल पेंटिंग इतिहासी महत्व के चीज बाड़ी स।
1778 में ई वारेन हेस्टिंग्स के संरक्षण में भारत के जात्रा कइलेन आ छह साल इहाँ रह के कई जगह, भवन आ सीन सभ के स्केच आ पेंटिंग बनवलें।
जलवायु बिज्ञान
जलवायु बिज्ञान (अंग्रेज़ी: Climatology) भूगोल क एगो शाखा हवे जेवन जलवायु आ ऐसे संबंधित चीजन क पढ़ाई करे ला।
लॉस एंजिलिस
लॉस एंजिलिस चाहे एलए कैलिफोर्निया के सभ से बेसी परसिद्ध नगर बा आ अमेरिका के दोसरका सबसे परसिद्ध नगर बाटे।
सुरहा ताल
सुरहा ताल उत्तर प्रदेश की बलिया जिला में एगो गोखुर झील बाटे। इहाँ बिदेसी चिरई जाड़ा की दिन में प्रवास करे आवेली आ एही से एकरा के एगो पक्षी विहार बनावल गइल बाटे। एकरी अलावा एकरी आसपास। की इलाका में पनिहवा धान के खेती होला आ ए ताल में मछरी पकड़ले क काम भी होला।
वानाक्राई रैनसमवेयर हमला
वानाक्राई रैनसमवेयर हमला (WannaCry ransomware attack या WannaCrypt, WanaCrypt0r 2.0, Wanna Decryptor ) एक ठो वर्तमान में चालू साइबर हमला बाटे। ई हमला एक ठो रैनसमवेयर हमला बा। अंग्रेजी में "रैनसम" के मतलब होला "फिरौती के रकम"।
12 मई 2017 के शुरू भी एह हमला में 150 गो देसन में 230,000 कंप्यूटर परभावित भइल बाने। एह हमला के बाद फिरौती के रकम माँगल जात बा आ एह में 28 भाषा में ई सनेसा दिहल जा रहल बा। यूरोपोल द्वारा एकरा के अभूतपूर्व पैमाना पर भइल हमला घोषित कइल गइल बा, मतलब अइसन हमला जे आज ले एतना बड़ा पैमाना पर कबो पहिले ना भइल रहल हऽ।
जीवन बिज्ञान
जीवन बिज्ञान की अंदर अइसन सगरी बिज्ञान आ जालें जिनहन में जिंदा जीवधारिन क अध्ययन होला - जइसे की सूक्ष्मजीव, पौधा, जानवर, आ मनुष्य का अध्ययन करे वाला बिज्ञान - आ साथे-साथ अउरी जीवन से जुड़ल कई चीज क पढ़ाई जइसे कि जीवनैतिकता। जीव बिज्ञान एकर सभसे प्रमुख हिस्सा हवे बाकी नया युग में अब मोलिक्यूलर जीवविज्ञान, बायोटेक, इकोलॉजी आ अउरी अइसने कई गो नया अंतर्बिसयी बिज्ञानन क महत्व बहुत बढ़ल बा।
अन्नपूर्णा
अन्नपूर्णा के नीचे दिहल कई गो अर्थ हो सकेला:
अल्बर्ट आइंस्टीन पुरस्कार
अल्बर्ट आइंस्टीन पुरस्कार सैद्धांतिक भौतिकी मे एगो पुरस्कार रहे जेकरा लेविस आ रोसा स्ट्रॉस स्मृति फंड दिहत रहे।
चिकबलपुर जिला
चिकबलपुर जिला भारत के कर्नाटक राज्य में एगो जिला बाटे। एकर मुख्यालय चिकबलपुर शहर बाटे। एकर कुल रकबा 4208 वर्ग कि॰मी॰ बाटे।
जनसंख्या
साल 2011 के जनगणना के हिसाब से चिकबलपुर जिला के कुल जनसंख्या 1254377 बाटे आ जनसंख्या घनत्व 298 बाटे।
खम्मम जिला
खम्मम जिला भारत के तेलंगाना राज्य में एगो जिला बाटे। एकर मुख्यालय खम्मम शहर बाटे। एकर कुल रकबा 16029 वर्ग कि॰मी॰ बाटे।
जनसंख्या
साल 2011 के जनगणना के हिसाब से खम्मम जिला के कुल जनसंख्या 2798214 बाटे आ जनसंख्या घनत्व 175 बाटे।
पीएचडी
पीएचडी (Ph.D) चाहे डॉक्टर ऑफ फिलोसॉफी सभ से बड़हन उपाधी हऽ जेवना मे केवनो बिसय मे कोनो विस्वविद्यालय दिहेला।
सैद्धांतिक भौतिकी
सैद्धांतिक भौतिकी भौतिकी के एगो साखा हऽ जेहमे बस्तुअन के गनितिय नमुना आ अमुरतन प काज होखेला जेकरा से प्रकृतिक घटना प सोध करे मे आसानी होखेला।
रॉबिन्सन प्रोजेक्शन
रॉबिन्सन प्रोजेक्शन (Robinson projection) बिस्व के नक्सा देखावे खातिर बनावल गइल एक ठो नक्शा प्रोजेक्शन हवे। ई प्रोजेक्शन खासतौर पर पूरा दुनिया के एक साथ समतल सतह पर कम बिरूपण के साथ देखावे खातिर बनावल गइल रहल।
रॉबिन्सन प्रोजेक्शन के रचना आर्थर ऍच॰ रॉबिन्सन द्वारा 1963 में कइल गइल जब उनुका से रैंड मकनली कंपनी अइसन नक्सा बनावे के कहलस जे पूरा दुनिया के एकही नक्सा पर जनरल परपज खातिर इस्तेमाल कइल जा सके। रॉबिन्सन एह नक्सा के डिटेल जानकारी के 1974 में छपववलें। एकरा बाद नेशनल ज्योग्राफिकल सोसाइटी (NGS) एह नक्सा के परयोग अपना प्रकाशन सभ में 1988 से करे सुरू कइलस।
अटाला महजिद, जौनपुर
अटाला महजिद भा अटाला मस्जिद उत्तर प्रदेश के जौनपुर शहर में 15वीं-सदी के एगो महजिद बा। ई जौनपुर के शर्की सल्तनत के निशानी हवे आ इतिहासी महत्व के इमारत हऽ; अपने इतिहासी महत्व आ आर्किटेक्चर शैली खातिर ई जौनपुर के सभसे प्रमुख पर्यटक आकर्षण सभ में से एक हव। महजिद जौनपुर शहर के सेंटर से लगभग 2.2 किमी उत्तर उत्तर-पूरुब में बा, जफराबाद से 7.3 किमी आ मडियाहूँ से 16.8 किमी के दूरी पर बा।
कबिता
कबिता आदमी की मन की भावना के प्रगट करे क एअगो माध्यम आ साहित्य क एगो बिधा हवे जेवन लय आ तुक में बन्हल रचना होले आ अलंकार वाली भाषा क प्रयोग होला। हालाँकि संस्कृत की एगो परिभाषा "वाक्यं रसात्मकं काव्यं" की अनुसार ऊ सगरी वाक्य-रचना जिनहन के पढ़ला-सुनला पर मन में रस के अनुभूति होला, ऊ कबिता कहालीं।
अटाला महजिद, जौनपुर
महजिद के निर्माण सुलतान इब्राहिम शाह करवले रहलें आ वर्तमान में भारतीय पुरातत्व सर्वेक्षण के संरक्षण में बा। एकरे मुख्य अंगनाई में एगो मदरसा भी चले ला।
खेल (सामान्य)
खेल (Play) अइसन एक्टिविटी मने क्रियाकलाप सभ होला जे स्वेच्छा से अउरी आनंद के प्राप्ती खाती कइल जाय। आमतौर पर खेल-खेलवाड़ लइकन के द्वारा कइल जाए वाला बिबिध काम के कहल जाला जेकरे जरिये ऊ आपन मनोरंजन करे लें आ आनंद पावे लें। मनोबैज्ञानिक रूप से कौनों लक्ष्य बना के होकरा के हासिल करे खाती प्रतियोगिता कइल भा कंपटीशन भी अइसन खेल के बिस्तार हो जाला जेकरा के अंग्रेजी में स्पोर्ट यानी खेलकूद कहल जाला; जबकि अउरी कई तरीका के अइसन क्रियाकलाप सभ के गेम भा खेल कहल जाला।
व्याकरण (वेदांग)
व्याकरण प्राचीन भारतीय बिद्या सभ में से एक हवे जे वेद सभ के अध्ययन के खातिर छह गो वेदांग सभ में एक हवे। एकरा के वेदांग के मुख मानल गइल हवे जे एकरे महत्व के बुझे खाती काफी बा। एही से बाद में संस्कृत भाषा सभ आ कई आधुनिक भारतीय भाषा सभ के व्याकरण के बिकास भइल हवे। व्याकरण के प्रसिद्ध बिद्वान पाणिनि रहलें जिनके रचना एह बिधा के सभसे पुरान ग्रंथ हवे जे उपलब्ध बा; हालाँकि, उहो अपना से पहिले के वैयाकरण लोग के जिकिर अपना रचना में कइले बाने।
नक्शा प्रोजेक्शन
नक्शा प्रोजेक्शन (Map projection) एक ठो सिस्टमेटिक तरीका हवे जेकरे इस्तेमाल से गोल सतह पर बनल अक्षांश-देशांतर के जाल के समतल सतह पर ट्रांसफर कइल जाला, आ ई नक्शा बनावे के सभसे महत्व वाला चीज हवे। एह पुरा प्रॉसेस में कई परकार के बिरूपण होलें। बाकी नक्शा के उद्देश्य के अनुसार इनहन में से कुछ के चलाऊं मान लिहल जाला।
माघ
माघ (माघ) हिंदू कलेंडर के एक ठो महीना बा।
काशी क्षेत्र में प्रचलन में बिक्रम संवत के अनुसार माघ साल के इगारहवाँ महीना होला। अंग्रेजी (ग्रेगोरियन कैलेंडर) के हिसाब से एह महीना के सुरुआत कौनों फिक्स डेट के ना पड़ेला बलुक खसकत रहेला। आमतौर पर ई जनवरी/फरवरी के महीना में पड़े ला।
भारतीय राष्ट्रीय पंचांग, जेवन सुरुज आधारित होला, में माघ इगारहवाँ महीना हवे आ ग्रेगोरियन कैलेंडर के 21 जनवरी से एकर सुरुआत होले। नेपाल में प्रयुक्त कैलेंडर के हिसाब से ई साल के दसवाँ महीना हवे। बंगाली कैलेंडर में भी ई दसवाँ महीना होला।
नाँव
माघ महीना के नाँव भारतीय ज्योतिष आ खगोलशास्त्र में बर्णित मघा नक्षत्र के नाँव पर रखल गइल हवे। शाब्दिक अरथ होला मघा नक्षत्र के महीना। अइसन एह कारण से कहल जाला कि एह महीना के पुर्नवासी (पूर्णिमा) के चंद्रमा आकास में मघा नक्षत्र में (चाहे एकरे आसपास) देखालाई पड़े ला।
परब-तिहुआर
एकरे अलावा इलाहाबाद में माघ के महीना में पूरा महीना भर चले वाला माघ मेला लागे ला। प्रयाग के त्रिबेनी संगम क्षेत्र में पूरा महीना भर लोग रह के गंगा नहान आ पूजा-प्रार्थना करे ला। एकरा के कल्पवास कहल जाला। माघ मेंला के प्रमुख नहान परब सभ में मौनी अमावस्या, बसंत पंचमी आ माघी पूर्णिमा होखे लें। हर बारहवाँ बरिस इहे माघ मेला कुंभ मेला के रूप में मनावल जाला आ तब एकर नहान परब शिवरात (महाशिवरात्रि, फागुन में पड़े ले) ले हो जालें।
साहित्य में
माघ महीना के नाँव पर संस्कृत के एगो कवि के नाँव हवे जिनकर रचना शिशुपालवधम् संस्कृत के प्रमुख महाकाव्य ग्रंथ मानल जाला। कहानी ई बतावल जाला कि कवी के नाम कुछ अउरी रहल बाकी भारवि (शब्दार्थ: सूर्य के आभा) नाँव के कवी से अपना के श्रेष्ठ बनावे खाती आपन नाँव माघ रख लिहलें (माघ में सुरुज के परभाव कम हो जाला)। एकरे परमान में उद्धरण दिहल जाला — "तावद्भाभारवेर्भाति यावद् माघस्य नोऽदयः"। माघ के कबिता एतना कठिन हवे की कहनाम बा की माघ महिन्ना आ माघ के कबिता से केकरा जाड़ न हो जाई! — "माघेनैव च माघेन कम्पः कस्य न जायते"।
मालिक मुहम्मद जायसी अपना बारहमासा में माघ महिन्ना में पाला पड़े आ काम भावना के बढ़े के जिकिर कइले बाड़ें।
पुराण में
पुराण में कथा के मोताबिक माघ महीना के एकादशी के दिने अँवरा (आँवला) के जनम भइल रहे।
द वुमन किंग
द वुमन किंग (The Woman King; ) 2022 के एगो अमेरिकी ऐतिहासिक एक्शन ड्रामा फिलिम बाटे जे अगोजी के बारे में बाटे, ई सभसे महिला योद्धा इकाई हवे जे 17वीं से 19वीं सदी के दौरान पच्छिमी अफिरकी राज्य दहोमी के रक्षा कइलस। 1820 के दशक में बनल एह फिलिम में वायोला डेविस एगो जनरल के भूमिका में बाड़ी जे अगिला पीढ़ी के योद्धा लोग के अपना दुश्मनन से लड़े के प्रशिक्षण देले। एकर निर्देशन जीना प्रिंस-बाइथवुड कइले बाड़ी आ लेखक दाना स्टीवंस बाड़ी, जवन मारिया बेलो के साथे लिखल एगो कहानी पर आधारित बा। एह फिलिम में थुसो मबेडू, लशाना लिंच, शीला अतीम, हीरो फिएन्स टिफिन, आ जॉन बोयेगा के भी मुख्य भूमिका बा लोग।
बेलो 2015 में बेनिन के दौरा कइला के बाद आ अगोजी लोग के इतिहास जानला के बाद द वुमन किंग के बिचार के परिकल्पना कइलें। ऊ एकरा के फीचर फिलिम में बिकसित करे खातिर कैथी शुलमैन के भर्ती कइली, कई गो स्टूडियो सभ में एकरा के पिच कइली, जे लोग आर्थिक चिंता के कारण एकरा के ठुकरा दिहल। 2017 में ट्राईस्टार पिक्चर्स से मिलला के बाद 2020 में एह फिलिम के हरी झंडी मिलल। नवंबर 2021 में दक्खिन अफिरका में एकर उत्पादन शुरू भइल, कुछ हप्ता बाद कोविड-19 ओमाइक्रोन वेरिएंट के कारण बंद हो गइल आ 2022 के सुरुआत में फिर से शुरू भइल। पोली मॉर्गन सिनेमाटोग्राफर रहली। पोस्ट-प्रोडक्शन के दौरान, संगीत के स्कोर टेरेंस ब्लैंचार्ड द्वारा बनावल गइल, आ संपादन टेरिलिन ए श्रोपशायर द्वारा पूरा कइल गइल।
द वुमन किंग के वर्ल्ड प्रीमियर 9 सितंबर 2022 के टोरंटो इंटरनेशनल फिलिम फेस्टिवल में भइल आ सोनी पिक्चर्स रिलीजिंग एह फिलिम के 16 सितंबर 2022 के अमेरिका के सिनेमाघरन में रिलीज कइलस। महोत्सव के प्रदर्शन के बाद एह फिलिम के समीक्षक लोग के सकारात्मक समीक्षा मिलल, डेविस के परफार्मेंस आ एक्शन कोरियोग्राफी के ओर तारीफ भइल, हालाँकि ऐतिहासिक तत्व सभ के चित्रण खातिर एकरा के कुछ आलोचना भी भइल। 28वाँ क्रिटिक्स चॉइस अवार्ड में एह फिलिम के बेस्ट कॉस्ट्यूम डिजाइन, बेस्ट एक्टिंग एन्सेम्बल, बेस्ट डायरेक्टर, आ डेविस खातिर बेस्ट एक्ट्रेस खातिर नामांकन मिलल। एकरे अलावा, डेविस गोल्डन ग्लोब, स्क्रीन एक्टर्स गिल्ड, बाफ्टा फिल्म अवार्ड, आ एनएएसीपी इमेज अवार्ड में भी सर्वश्रेष्ठ अभिनेत्री के नामांकन अर्जित कइलें।
सफेद नील
सफ़ेद नील (White Nile) अफिरका महादीप के एक ठो प्रमुख नदी बाटे।
रैनसमवेयर
रैनसमवेयर (ransomware) या फिरौती सॉफ्टवेयर एक तरह के बुरा सॉफ्टवेयर हवे। ई कंप्यूटर में घुस के सहेजल आँकड़ा तक ले पहुँच के रोक देला आ कंप्यूटर के इस्तमाल करे वाला ब्यक्ति के सोझा मैसेज लउकेला जवना में ई माँग कइल जाला कि ऊ फिरौती दे एकरे बाद ई रोक हटावल जाई। अंग्रेजी भाषा में "रैनसम" के मतलब होला "फिरौती के रकम", एही से अइसन बुरासॉफ्टवेयर सभ के ई नाँव दिहल गइल बा।
कुछ रैनसमवेयर कंप्यूटर के डेटा ले पहुँच के एह तरीका से रोके लें कि केहू जानकार ब्यक्ति एकर तोड़ निकाल के समस्या ठीक क सके ला। हालाँकि, एडवांस लेवल के रैनसमवेयर सभ जवना फाइल पर हमला करे लें उनहन के एनक्रिप्ट क देलें, मने कि कोड भाषा में बदल देला, आ ई धमकी दिहल जाले की फ़ाइल बरबाद क दिहल जाई अगर निश्चित समय के भीतर फिरौती के रकम न दिहल जाय। अइसन रैनसमवेयर सब से निपटे में मुश्किल होला। कुछ बहुत घातक रैनसमवेयर कंप्यूटर के मास्टर फाइल टेबल के भी या फिर पुरा हार्ड ड्राइव के भी एनक्रिप्ट क सके लें। आमतौर पर ई ट्रोजन के द्वारा भेजल जालें।
सुरुआती दौर में अइसन हमला रूस में बहुत चलन में अइलें, बाकी समय के साथ अइसन हमला पुरा दुनिया के स्तर पर तेजी से बढ़ल;   जून 2013 में कंप्यूटर सुरक्षा सॉफ्टवेयर उपलब्ध करावे वाली कंपनी "मैकअफी" कुछ आँकड़ा जारी कइलस, कि ई साल 2013 के पहिला तिमाही में 250,000 ठो रैनसमवेयर के नमूना एकट्ठा कइलस, ई संख्या साल 2012 के पहिला तिमाही के तुलना में दुगुन्ना से भी ज्यादा रहल। एनक्रिप्शन-आधारित रैनसमवेयर के बड़ा पैमाना पर हमला सभ में बढ़ती भइल आ "क्रिप्टोलॉकर" आ "क्रिप्टोबाल" नियर रैनसमवेयर सभ के हमला देखे में आइल। "क्रिप्टोलॉकर" हमला में, जबले अधिकारी लोग एकरा के रोके में सफल हो पावें, लगभग 30 लाख अमेरिकी डालर के रकम के उगाही कइल गइल, आ ऍफ़बीआई के अनुमान अनुसार, "क्रिप्टोबाल" हमला में जून 2015 ले 180 लाख अमेरिकी डालर के उगाही कइल गइल।
हाल में, मई 2017 में वानाक्राई (WannaCry) हमला से दुनिया भर के सरकार चिंतित हो गइल बाड़ी। ई हमला 12 मई के चालू भइल आ माइक्रोसॉफ्ट विंडोज ऑपरेटिंग सिस्टम वाला कंप्यूटर सभ के आपन निशाना बनवलस। एकरा चलते दुनिया के 150 से ढेर देसन के कंप्यूटर परभावित होखे के अनुमान बाटे।
फिरौती उगाही खातिर पहिला बुरासॉफ्टवेयर हमला "एड्स ट्रोजन" रहल जेकरा के जोसफ पॉप नाँव के एक ठो ब्यक्ति 1989 में बनवले रहलें। पॉप के गिरफ्तार कइल गइल टेम्पलेट उनके मानसिक स्थिति ठीक ना रहे बाक़ी ऊ ई कहें कि एह उगाही के रकम के ऊ एड्स खातिर दान करे वाला रहलें। ई ट्रोजन, कंप्यूटर के फाइल सभ के हार्ड ड्राइव में छिपा दे आ उनहन के नाँव के कोडभाषा में एनक्रिप्ट क दे आ दोबारा फाइल तक पहुँच खातिर 189 अमेरिकी डालर के रकम "पीसी साइबोर्ग कारपोरेशन" के दे के रिपेयर के औजार हासिल करे के कहल जाय।
एकरा बाद 1996 में एडम एल॰ यंग आ मोती यंग नाँव के दू गो ब्यक्ति पहिली बेर दूसरा तरह के ट्रोजन बनवलें, पुरनका में ई कमी रहे कि ओह में कोड भाषा से आम पहुँच वाली स्थिति में ले आवे खातिर जवना एनक्रिप्शन कुंजी के जरूरत होखे ऊ मूल ट्रोजन में पावल जा सकत रहल। यंग बंधू के बनावल ट्रोजन में ई ब्यवस्था क दिहल गइल कि डिक्रिप्शन कुंजी के ट्रोजन बनावे वाला अपना लगे प्राइवेट रख ले, आ ट्रोजन के साथ खाली एनक्रिप्शन करे वाला कोड जाय। मतलब ई कि ट्रोजन में खाली एतने कोड रहल की ऊ फाइल सभ के अंटशंट भाषा में बदल दे आ एह स्थिति से वापस ले आवे खातिर जरूरी चाभी ट्रोजन बनावे वाला अपनहीं लगे रख ले। एकरा के पहिला पब्लिक चाभी क्रिप्टोग्राफी कहल गइल। ऊ लोग एह काम के "क्रिप्टोवाइरल फिरौती" कहल।
साल 2005 में एनक्रिप्शन ट्रोजन द्वारा फिरौती के घटना प्रमुख रूप से सामने आइल। एकरा बाद 2009 तक ले कई ठो अइसन ट्रोजन अइलेन।
साल 2013 के अंत में बड़ा हमला भइल "क्रिप्टोलॉकर" के रूप में जवन डिजिटल करेंसी बिटक्वाइन में फिरौती के रकम उगाही करे सुरू कइलस। रपट के मोताबिक एह हमला में कम से कम 270 लाख अमेरिकी डालर के रकम के उगाही कइल गइल।
कंप्यूटर सुरक्षा के क्षेत्र में अगुआ कंपनी सीमेंटेक द्वारा रैनसमवेयर के सभसे बड़ खतरा के रूप में बतावल गइल बा।
पड़रौना
पड़रौना या पडरौना भारत देश की उत्तर प्रदेश राज्य की उत्तरी पूरबी सीमान्त इलाका में एगो शहर बा जेवन जिला कुशीनगर के मुख्यालय हवे। ए शहर के प्राचीन नाँव पावा बतावल जाला जेवन मल्ल क्षत्री लोगन क राजधानी रहे। इहंवे से कुछ दूरी पर भगवान बुद्ध चुन्द नाँव की लोहार की घरे आपन आखिरी भोजन कइला की बाद बीमार पड़ल रहलें। प्राचीन पावा क अवशेष वर्तमान फाजिलनगर से थोड़ी दूर पर मानल जाला। एकरी नाँव की बारे में इहो मान्यता बा कि भगवान राम इहँवा कुछ समय बितावलें आ भगवान राम की पद से रौंदा अस्थान पदरौना आ फिन बाद में पडरौना हो गइल।
वर्तमान समय में ई शहर कुशीनगर जिला के मुख्यालय बा आ आसपास की इलाका की लोगन के बाज़ार से ले के शिक्षा आ रोजगार के मौका उपलब्ध करावत बा। इहाँ एगो चीनी मिल बा जेवन गन्ना उद्योग खातिर महत्वपूर्ण बा। उदित नारायण पोस्ट ग्रेजुएट कालेज ए इलाका में शिक्षा के महत्वपूर्ण केन्द्र बाटे।
इतिहास
पड़रौना या पडरौना क प्राचीन नाँव पावा बतावल जाला। प्राचीन काल में पावा (वर्तमान पड़रौना) मल्ल गणराज्य के राजधानी रहे आ इहँवा एगो संसद जइसन संथागार से ए इलाका क शासन चलावल जाय।
भगवान बुद्ध मल्ल लोगन के आमंत्रण पर इहँवा आ के उपदेश दिहलीं आ इहंवे चुन्द नाँव की लोहार की घरे आपन आखिरी भोजन ग्रहण कइलिन। एकरी बाद उहाँ के कुशीनारा या कुशवती की जंगल तक पहुँच के ककुत्था नदी पार क के तबियत खराब हो गइल। हालाँकि गौतम बुद्ध आनंद से कहलीं कि चुन्द से कहि दें कि ओकरी दिहल भोजन में कौनो खराबी ना रहल ह आ अब हमार परिनिर्वाण के समय आ गइल बा। एकरी बाद भगवान बुद्ध आपन अन्तिम उपदेश दिहलें आ परिनिर्वाण प्राप्त कइलें। जहाँ भगवान बुद्ध के परिनिर्वाण (देह त्याग) भइल ओ अस्थान के अब कुशीनगर की नाँव से जानल जाला आ इहँवा परिनिर्वाण मंदिर आ रामभर स्तूप आज की समय में बौद्ध धर्म के तीर्थ आ पर्यटन केन्द्र की रूप में बा।
महाजनपद काल में ई इलाका कोसल की अंतर्गत आवे आ महाराजा प्रसेनजित की मरला की बाद ए क्षेत्र में छोट-छोट राज्य अस्थापित हो गइलें। मगध साम्राज्य की विस्तार की बाद ई क्षेत्र मगध की शासन में चलि गइल। मध्यकाल आ एकरी बाद के इतिहास बहुत न मालूम बा।
पड़रौना की नाँव के एगो अउरी उत्पत्ति बतावल जाला। कहल जाला कि भगवान राम ए क्षेत्र में कुछ समय रहलें आ उनकी पद से रौंदल इलाका के पद+रौंदा कहल गइल आ इहे बाद में पड़रौना हो गइल।
भूगोल
पड़रौना शहर क भूगोलीय अवस्थिति 26.9 उ. अक्षांश आ 83.98 पू. देशांतर पर बा। गोरखपुर से लगभग 75 कि.मी. पुरुब ओर आ देवरिया से ## कि.मी. उत्तर ओर स्थित बा।
भूआकृति विज्ञान की हिसाब से ई शहर मध्य गंगा मैदान की उत्तरी हिस्सा में बा आ एकरी कुछे उत्तर में तराई क इलाका शुरू हो जाला। जमीन जलोढ़ चट्टान से बनल बा आ ई जलोढ़ हिमालयी नदियन की द्वारा ले आवल अवसाद की निक्षेप से बनल बा। ज़मीन क सामान्य ढाल दक्खिन-पच्छिम से उत्तर-पूरुब ओर बा। पड़रौना से सटले उत्तर ओर वाणी नदी बहत रहे जेवना के धारा चीनी मिल बनवावे खातिर मोड़ दिहल गइल। वाणी नदी पच्छिम से पूरुब ओर बहे आ फिर उत्तर की ओर मुड़ के बेलवाँ जंगल कि लगे झरही नदी में मिल जाय। पड़रौना से थोड़ी दूर पहिले पच्छिम ओर ए में से एगो नाला खनवा के एकर पानी पहिलहीं झरही की ओर मोड़ दिहल गइल बा। लेकिन तबो अभिन ले एकर पुरान थाला मौजूद बा आ बरखा भइला पर पानी से भर जाला। चीनी मिल क ठंढा करे वाला फौवारा तालाब (cooling pond) आ दरबार क रामधाम पोखरा एही वाणी नदिए क हिस्सा हउवे।
जलवायु नम शीतोष्ण प्रकार के बा। जाड़ा, बसंत, गर्मी, बरसात क ऋतु पावल जालिन। मई के महीना में लूहि बहला पर प्रचंड गर्मी पड़ेले। तराई क इलाका नज़दीक रहला से इहाँ बरखा पहिले शुरू हो जाले आ ढेर होले। मानसून क आगमन लगभग 10 जून के। होला जाड़ा में कुहरा पड़ेला आ शीतलहरी की समय न्यूनतम तापमान 5 °C से नीचे भी चलि जाला। लूहि आ शीतलहरी की चरम तापमान की अलावा बरसात के उमस भरल गर्मी भी बहुत कष्टदायक होले। बाकी समय मौसम सुहावन रहेला।
माटी में नमी बहुत समय ले रहेले आ जमीन की नीचे पानी क लेवल (जल-स्तर) अबहिन बहुत नीचे नइखे गिरल। पड़रौना की दक्खिन ओर से बड़की नहर गुजरेले जेवना से जल स्तर सामान्य से ऊपर रहेला।
मुख्य फसल गन्ना आ धान बा। व्यापारिक कृषि की रूप में हरदी, पपीता, केला इत्यादी क खेती भी होला।
जनसंख्या
पड़रौना नगर पालिका क्षेत्र में कुल 25 ठे वार्ड बा आ कुल जनसंख्या 47,723 बाटे।
चिक्कामगलुरु जिला
चिक्कामगलुरु जिला भारत के कर्नाटक राज्य में एगो जिला बाटे। एकर मुख्यालय चिकमंगलूर शहर बाटे। एकर कुल रकबा 7201 वर्ग कि॰मी॰ बाटे।
जरथुस्त्र
जरथुस्त्र (Zoroaster; यूनानी: Ζωροάστρης Zōroastrēs) प्राचीन काल के ईरानी-भाषाभासी पैगंबर रहलें। प्राचीन ईरानी भासाभासी लोगन के परंपरा आ इनके शिक्षा आ नाया बिचार के मेलजोल से एगो नाया धर्म के अस्थापना भइल जेकरा आज पारसी धर्म (जोरास्ट्रियनिज्म) के नाँव से जानल जाला। अपना बिचार आ शिक्षा के परचार प्रसार में ई एगो आंदोलन चलवने जे आगे चल के प्राचीन ईरान (प्राचीन फ़ारस) के सभसे प्रमुख धर्म बन गइल। खुद जरथुस्त्र पुरानी अवेस्तन भाषा बोलें आ अनुमान लगावल जाला कि ईरानी पठार के पूरबी हिस्सा के निवासी रहलें, बाकी इनके जनमअस्थान के सटीक जानकारी ना बाटे।
भोजपुरी साहित्य के इतिहास (किताब)
भोजपुरी साहित्य के इतिहास डॉ अर्जुन तिवारी जी द्वारा लिखल एगो किताब बाटे जेवना में भोजपुरी भाषा में अबले रचल साहित्य के लेखा-जोखा आ समीक्षा दिहल गइल बाटे। ए पुस्तक क पहिला संस्करण सन् 2014 में "विश्वविद्यालय प्रकाशन, चेतगंज, बनारस" से निकलल बाटे।
चंपा
चंपा या चम्पा (Plumeria, संस्कृत:चम्पक) एक ठो फूल हवे जे छोटहन आकार के फेड़ा पर फुलाला। एह फेड़ओ के चंपा कहल जाला। बनस्पति बिज्ञान के हिसाब से ई फूल के एक ठो बंस हवे जेह में कई गो प्रजाति पावल जालीं।
महबूबनगर जिला
महबूबनगर जिला भारत के तेलंगाना राज्य में एगो जिला बाटे। एकर मुख्यालय महबूबनगर शहर बाटे। एकर कुल रकबा 18432 वर्ग कि॰मी॰ बाटे।
जनसंख्या
साल 2011 के जनगणना के हिसाब से महबूबनगर जिला के कुल जनसंख्या 4042191 बाटे आ जनसंख्या घनत्व 219 बाटे।
इमानुएल माक्रों
इमानुएल ज्यां-मिशेल फ्रेदेरिक माक्रों (Emmanuel Jean-Michel Frédéric Macron) भा इमानुएल माक्रों (जनम 21 दिसंबर 1977) फ्रांस के राष्ट्रपति आ अंडोरा के प्रिंस (पद के कारण) बाने। एकरे पहिले ऊ फ्रांसोआ ओलांद के सरकार में कई पद पर रह चुकल रहलें।